Роден е на 22 юли 1967 година в македонското драмско градче Просечен в бедно земеделско семейство. Дядо му Филип (Филипос) е гъркоманин, деец на гръцкото андартско движение в Македония в началото на XX век, а баща му Ираклис загива в Итало-гръцката война в 1940 година. Учи във Висшето училище за кино и театър на Ликургос Ставракос, където е съученик с Костас Казакос. Успоредно с обучението си работи като строител при инцидент с пирон губи едното си око. Лечението му е платено от Ели Ламбети и Димитрис Паралилас.